

**คำสั่งองค์การบริหารส่วนตำบลวังเย็น**

**ที่ ๔๐๑ / ๒๕๕๙**

**เรื่อง แต่งตั้งเจ้าหน้าที่ประจำศูนย์รับเรื่องร้องเรียนองค์การบริหารส่วนตำบลวังเย็น**

ด้วย องค์การบริหารส่วนตำบลวังเย็น ได้จัดตั้งศูนย์รับเรื่องร้องเรียนองค์การบริหารส่วนตำบลวังเย็น เพื่อให้การบริหารราชการดำเนินไปด้วยความถูกต้อง บริสุทธิ์ ยุติธรรม สามารถบำบัดทุกข์ บำรุงสุข ตลอดจนแก้ไขปัญหาความเดือดร้อนของประชาชนได้อย่างมีประสิทธิภาพ ด้วยความรวดเร็ว ประสบผลสำเร็จอย่างเป็นรูปธรรม และสอดคล้องกับหลักเกณฑ์และแนวทางการบริหารกิจการบ้านเมืองที่ดี พ.ศ. ๒๕๔๖ จึงแต่งตั้งเจ้าหน้าที่ประจำศูนย์รับเรื่องร้องเรียนองค์การบริหารส่วนตำบลวังเย็น ดังนี้

๑.ปลัดองค์การบริหารส่วนตำบลวังเย็น เป็นประธานศูนย์รับเรื่องร้องเรียน และเร่งรัดการให้ความช่วยเหลือข้อร้องเรียน ร้องทุกข์ เกี่ยวกับคณะผู้บริหาร , สมาชิกสภาฯ, พนักงานส่วนตำบล ลูกจ้างประจำ และพนักงานจ้างองค์การบริหารส่วนตำบลวังเย็น

๒.หัวหน้าสำนักงานปลัด เป็นเจ้าหน้าที่ประจำศูนย์รับเรื่องร้องเรียน ร้องทุกข์ และเร่งรัดการให้ความช่วยเหลือข้อร้องเรียน ร้องทุกข์ ของสำนักงานปลัด และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับสำนักงานปลัด

๓.ผู้อำนวยการกองคลัง เป็นเจ้าหน้าที่ประจำศูนย์รับเรื่องร้องเรียน ร้องทุกข์ และเร่งรัดการให้ความช่วยเหลือข้อร้องเรียน ร้องทุกข์ ของกองคลัง และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองคลัง

๔.ผู้อำนวยการกองช่าง เป็นเจ้าหน้าที่ประจำศูนย์รับเรื่องร้องเรียน ร้องทุกข์ และเร่งรัดการให้ความช่วยเหลือข้อร้องเรียน ร้องทุกข์ ของกองช่าง และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองช่าง

๖.นิติกร เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ

โดยมีอำนาจหน้าที่และวิธีการดำเนินการ ดังนี้

๑.รับเรื่องร้องเรียน ร้องทุกข์ เกี่ยวกับปฏิบัติราชการ อุปสรรค ความยุ่งยาก หรือปัญหา อื่นใดจากประชาชน หน่วยงาน องค์กรต่างๆ แล้วทำการประเมิน วิเคราะห์ ตรวจสอบข้อเท็จจริงเบื้องต้น

๒.ในเบื้องต้นให้ถือว่าเป็นความลับของทางราชการ หากเป็นบัตรสนเท่ห์ ให้พิจารณาเฉพาะรายการที่ระบุหลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอน

๓.ประสานการปฏิบัติให้ส่วนราชการในสังกัดองค์การบริหารส่วนตำบลวังเย็น ดำเนินการภารกิจที่เกี่ยวข้องและสามารถขอให้บุคคลในสังกัดส่วนราชการนั้นให้ถ้อยคำหรือข้อมูลเอกสาร หลักฐานใดๆ เพื่อประโยชน์สำหรับการนั้น

๔.กรณีที่อาจเกี่ยวข้องกับคดี หรืออาจก่อให้เกิดเป็นคดีความได้ ให้แจ้งรายละเอียดเฉพาะที่ส่วนราชการเจ้าของเรื่องจะสามารถนำไปพิจารณาดำเนินการต่อไปได้ โดยอาจมีการปกปิดข้อความตามคำร้องบางส่วนก็ได้ ทั้งนี้ หากส่วนราชการเจ้าของเรื่องประสานขอทราบข้อมูลรายละเอียดเพิ่มเติมให้พิจารณาเป็นรายกรณี

๕.รายงานผลการปฏิบัติงานให้ผู้บังคับบัญชาทราบโดยเร็ว

๗.ดำเนินการอื่นๆตามที่ผู้บังคับบัญชามอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๖ เดือน พฤศจิกายน พ.ศ. ๒๕๕๙



(นายสมบัติ พูนขวัญ)

นายกองค์การบริหารส่วนตำบลวังเย็น